26
Kɔn Denɛ Luak Palädan Jakä Gɔaa I̱di̱?
Lueek Palä Nëëni Jaöba diaal kɛ gua̱a̱th tin palkɛ Jaöba thi̱n. Kɛ kui̱ ɛmɔ mi la wanɛ jɛ wä yiɛc kiɛ laknɛ jɛ a bɛ te kɛ guec mi gɔaa mi ca tin ci jiääk thi̱n rialikä, nɔmɔ bɛ nyoth ɛn ɣöö nhɔaknɛ jɛ ɛn ɣöö bi gua̱a̱th palädan la mi gɔaa kɛ ɣöö ɛ kɛl mi gɔaa ɛlɔŋ mi denɛ la̱t kɛ kui̱ palädan. Kɔn diaal denɛ la̱t ɛmɛ la̱t.
Jakni rɔ kä ram kɛl kä nɛy tin nhɔakɛ ɣöö ba Luak Palä yiɛc kɛ kɔr dolä. Kɛ kɔr dolä, dämanikɔn kɛnɛ nyimanikɔn la tɛth lo̱ckiɛn kɛ ɣöö ba Luak Palä yiɛc agɔaa. Min dɔŋ bä ɛ ɣöö la yiɛ̈ckɛ Luak Palä kä kɛɛl kä juɔk kɛ yi̱ec mi di̱i̱t. La ɛldɛr kiɛ läät mi luääk la̱t a guic ni ciaŋ, guicɛ li̱th ŋɔaani tin dëë la̱t kiɛ tin dëë rialikä. Mi tëë kɛ mi görkɛ i̱ ba la̱t, naath la kuanykɛ rɔ kärɔ kɛ ɣöö bikɛ yi̱ec, cuɔthkɛ pinydɛ, tɛ̈ŋkɛ turɛ, kä rialkɛ kɔamni i̱kä, lakɛ duël coni kä muɔckɛ kɛ wäl, kä lakɛ wër-nyiɛni kɛnɛ neeni kɛ, kä ba dhiac cuo yiäk, amäni raar bä ba rialikä. I̱nɔ bä, kɛ ruɔn tɛkɛ cäŋ kɛl mi ca rialikä kɛ ɣöö ba yi̱ec mi di̱t ni jɛn ben la̱t thi̱n. Mi wanɛ wä lät kɛɛl kɛ gaatkɔn, ŋi̱i̱c kɔn nikɛ kɛ ɣöö ba gua̱th palädan luɔth ɛ kɛn.
Deri naath luäk mi tekɛ mi görkɛ i̱ ba rialikä. Kɛ ruɔn la guɛckɛ ta̱a̱ in te kɛ Luak palä kɛ ɣöö ba min ci jiääk thi̱n ŋa̱c, rɛydɛ amäni jɔkdɛ. Kä kɛ jɛn la̱t ɛmɔ, la rialkɛ Luak i̱kä ni ciaŋ kɛ ɣöö bɛ gɔaa, luäkɛ kɔn bä kɛ ɣöö bɛ thil la̱t mi di̱i̱t mi bi yio̱w ti ŋuan lɛ naŋ. (2 Kuɛ̈ɛ̈ni 24:13; 34:10) Luak Palä mi gɔaa mi ca rialikä ɛ gua̱th mi gɔaa ɛlɔŋ mi denɛ Kuoth dan pal thi̱n. Mi wanɛ wä te kɛ nyuak rɛy la̱t ɛmɛ, banɛ jɛ nyoth ɛn ɣöö nhɔaknɛ Jaöba kɛnɛ gua̱th palädan. (Diit 122:1) Mɛmɛ bä, bɛ nɛy tin kɔŋ jakä tekɛ kɛ luth kɛ gua̱a̱th palädan.
Ɛŋu gɔaaɛ mɔ ɛn ɣöö /canɛ gua̱a̱th palädan bi pa̱l ŋuɛ̈th ɔ?
Kɛ lät tinkiɛn tin ca rialikä kɛ ɣöö ba Luak Palä jakä gɔaa?
unk nus_Latn nus_Latn nus_Latn nus_Latn nus_Latn nus_Latn